Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendeletben foglaltak alapján megvizsgáltam, és megállapítottam, hogy azok a Gázpalack
Paragraph Index: 250

4. Típusvizsgálat, típusvizsgálat ellenőrzése, típusengedélyezés A Szabályzat II. fejezete 1.1. pontjában leírtak figyelembevételével minden palackcsaládon* és palacktípuson** típusvizsgálatot kell végezni, amelyet kijelölt vizsgáló szervezet, vagy a gyártómű végez a Felügyelet ellenőrzése alatt. Az acetilén palackoknál a típusvizsgálat annak megállapítására terjed ki, hogy a gyártóművi felügyeleti ellenőrzésen megfelelőnek bizonyult palackokba betöltött porózus töltőanyag és oldószer alkalmasak-e az oldott acetiléngáz tárolására. A típusvizsgálat ellenőrzését végző (kijelölt vizsgáló szervezet, illetőleg a Felügyelet) a vizsgálathoz szükséges palackok kiválasztása előtt ellenőrizheti a porózus töltőanyag gyártását, betöltését, szárítási és keményítési eljárását. A típusvizsgálatra legyártott palackoknál a porózus töltőanyag jellemzői, az oldószer és acetilén tömege feleljen meg a gyártó által megadott követelményeknek. 4.1. A típusvizsgálat elvégzésének módja 4.1.1. A típusvizsgálat előkészítése A típusvizsgálathoz a palackcsaládból, illetőleg palacktípusból a palackokat a következők szerint kell kiválasztani:

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes